નવી દિલ્હીઃ આવતી કાલે સ્વાતંત્ર્ય દિન નિમિત્તે સુરક્ષા એજન્સીએ ૨૬/૧૧ જેવા ખોફનાફ ત્રાસવાદી હુમલાઓની ચેતવણી જારી કરી છે. ત્રાસવાદીઓ સ્વાતંત્ર્ય દિને હવાઈ હુમલા કરી શકે છે એવી દહેશત વ્યક્ત કરવામાં આવી છે. સુરક્ષા એજન્સીઓએ જણાવ્યું છે કે ત્રાસવાદીઓ નવી દિલ્હી-લાહોર ફ્લાઈટને પણ હાઈજેક કરી શકે છે. એવી પણ શંકા વ્યક્ત કરવામાં આવી છે કે ત્રાસવાદીઓ પોતાના નાપાક ઈરાદાઓને અંજામ આપવા પેરાગ્લાઈડરની પણ મદદ લઈ શકે છે.